# MIKAELINSEURAKUNNAN SEURAKUNTANEUVOSTON KOKOUS

**Aika** Keskiviikko 16.3.2022 klo 18.00-20.17

**Paikka** Mikaelin seurakuntakoti, neuvotteluhuone, II krs

**Läsnä** Lehikoinen Jouni puheenjohtaja

Artukka Pekka varajäsen
Haimi Katariina jäsen

 Hangelin Simo jäsen

Harjanne Aila varapuheenjohtaja

 Holmroos Mari jäsen

Honka-Hallila Helena jäsenKoivukoski Jukka varajäsen
Lehtinen Seppo jäsen

 Mäenpää Kari jäsen

 Raunio Tanja jäsen
Sjöberg Pia varajäsen
Suomela Hanna jäsen

 Uhinki Ailo jäsen

Vierimaa Ulla-Maija jäsen

Hakanpää Marko työntekijöiden edustaja

Kosola Katriina sihteeri

**Poissa** Kuivala Jarno jäsenLindell Pia jäsen
Seila Viivu jäsen
Sirkiä Anna jäsen
Valtonen Marjo jäsen

§ 10 KOKOUKSEN AVAUS

 Puheenjohtaja avasi kokouksen.

§ 11 KOKOUKSEN LAILLISUUS JA PÄÄTÖSVALTAISUUS

Esitys Kokous todetaan lailliseksi ja päätösvaltaiseksi.

Päätös Kokous todettiin lailliseksi ja päätösvaltaiseksi.

§ 12 PÖYTÄKIRJANTARKASTAJIEN VALINTA

Esitys Seurakuntaneuvosto valitsee kaksi pöytäkirjantarkastajaa.

 Ei saa hakea muutosta oikaisuvaatimuksin.

Päätös Pöytäkirjantarkastajiksi valittiin Tanja Raunio ja Pia Sjöberg.

§ 13 KOKOUKSEN TYÖJÄRJESTYKSEN HYVÄKSYMINEN

Esitys Seurakuntaneuvosto hyväksyy esityslistan kokouksen työjärjestykseksi.

 Ei saa hakea muutosta oikaisuvaatimuksin.

Päätös Esityksen mukaan. Kohtaan Muut mahdolliset asiat tuodaan muutama informaatioasia ja kysymys kirkon mäen autopaikoista.

§ 14 MIKAELINSEURAKUNNAN LAUSUNTO KOSKIEN VALMISTELURYHMÄN EHDOTUSTA OHJE- JA JOHTOSÄÄNTÖJEN UUDISTAMISESTA

*Esittely Käytyään asiasta ensin lähetekeskustelun 22.4.2021/141 § yhteinen kirkkoneuvosto päätti kokouksessaan 6.5.2021/150 § nimetä ohje- ja johtosäännön uudistamista valmistelevaan työryhmään Harri Lukanderin, Auvo Heikkilän, Siv Sandbergin, Ville Niittysen, Leena Kairavuon, Timo Laakson ja ryhmän sihteeriksi Anita Saviojan. Nykyisten ohje- ja johtosääntöjen tausta: yhteinen kirkkovaltuusto hyväksyi omalta osaltaan nykyisen kirkkoneuvoston ohjesäännön ja yhteisten tehtävien johtosäännön 13.12.2018/70 §. Ohjesääntöön on tämän jälkeen 17.6.2021/52 § tehty sähköisen kokouksen mahdollistamat lisäykset, jotka tuomiokapituli on 10.8.2021 vahvistanut.*

*Uudistuksen tavoitteet:*

*Yhteisen kirkkoneuvoston 22.4.2021/141 § sääntöuudistukselle asettamat tavoitteet olivat seuraavat: - esiin tulleiden muutostarpeiden/-paineiden huomioon ottaminen - yhtymän johtamistavan vakiinnuttaminen sekä parempi koordinaatio ja synergia - yhtymän hallinnon järjestämistapa ja organisaatiorakenne - esittelyvastuiden järjestäminen - ratkaisuvallan siirron (delegointi) lisääminen yhteiseltä kirkkoneuvostolta johtaville viranhaltijoille ja lähiesimiehille - henkilöstöresurssien optimaalinen käyttö ja osaamisen taso.*

*Yhteinen kirkkoneuvosto päättää pyytää valmistelutyöryhmän laatimista ohje – ja johtosääntöehdotuksista sekä johtamisjärjestelmän kuvausehdotuksesta seurakuntaneuvostojen, kiinteistöjohtokunnan, yhteisen diakonia- ja sielunhoitotyön johtokunnan ja yhteisen kasvatustyön johtokunnan lausunnot 18.3.2022 mennessä.*

Esitys Mikaelinseurakunta antaa seuraavanlaisen lausunnon:

Ohje- ja johtosääntöjen uudistaminen on ajankohtainen ja tarpeellinen asia. Seurakuntatyön muutokset sekä toimintakentän haasteet aikaansaavat uudistustarpeen. On myös tärkeää todeta, että ruohonjuuritason työn näkökulma on ratkaiseva seikka, johon kaiken uudistamistyön tulee nojata. Paikallisseurakunnat edustavat laajinta ja luotettavinta asiantuntemusta, joka tulee ottaa erityisellä tavalla huomioon. Kaiken yhdessä tehtävän tulee nojautua seurakuntien yhdessä sopimiseen, eikä erillisten palveluyksiköiden sisäisiin päätöksiin. Tähän suuntaan myös johtokuntien toimintaa tulisi suunnata. Tulevaisuudessa juuri paikallisseurakuntien rooli monimuotoisina kirkollisina toimijoina ja hengellisinä yhteisöinä korostuu. Niiden johdolla seurakuntatyön kehittäminen ja uudistaminen onnistuu parhaalla mahdollisella tavalla. Työvoimaa tulee suunnata entistäkin enemmän pois toimistotyöstä tavoittavaan kenttätyöhön. Päällekkäisyyksiä on myös rohkeasti uskallettava karsia. Luottamushenkilöiden roolia tulee myös vahvistaa.

Seurakuntien tarpeiden huomiointi

Seurakuntayhtymän perussäännössä seurakunnat ovat siirtäneet joitakin hengellisen työn tehtäviä seurakuntayhtymän yhteisten tehtävien hoidettaviksi. Yhteinen kasvatus ja yhteinen diakonia- ja sielunhoito ovat kuitenkin vuosien saatossa eriytyneet liian kauaksi seurakuntien tarpeista.

Perussäännössä ja johtosäännössä puhutaan ”yhdessä sovituista tehtävistä”, mutta näitä tehtäviä ei ole kuitenkaan koskaan yhdessä sovittu.

Yhteisten tehtävien viranhaltijoiden tehtävänkuvat ja työtehtävät muuttuvat ja syntyvät seurakuntien tietämättä, toiminta- tai koulutussuunnitelmia laadittaessa ei seurakuntien näkemyksiä huomioida.

Seurakunnat eivät tarvitse tuekseen niinkään ylätason koordinointi- ja suunnittelutyötä, vaan panostukset tulee tehdä seurakuntalaisten kohtaamiseen ruohonjuuritason työssä. Kirkon tulevaisuus on kentällä tehtävän työn ja ihmisten kohtaamisten varassa.

Edellä nimetyistä ongelmista huolimatta seurakuntaneuvosto toteaa, että seurakuntien ja yhteisten työmuotojen välinen yhteistyö on viime vuosina parantunut, mistä halutaan lausua kiitos nykyisille johtaville viranhaltijoille.

Muutos esittelyoikeuteen

Nykyinen yhteisten tehtävien johtosääntö sisältää useita kirjauksia, joiden tarkoituksena on ollut taata seurakuntien tarpeiden huomiointi yhteisissä tehtävissä:

1 § Yhteiset tehtävät hoidetaan kiinteässä ja jatkuvassa vuorovaikutuksessa seurakuntien kanssa. Tarkastusjohtokunta ja strategiaryhmä seuraavat yhteisten tehtävien työn tarkoituksenmukaisuutta ja sitä, miten hyvin yhteiset tehtävät tukevat seurakuntien perustehtävän toteutumista.

1 § Seurakuntayhtymälle siirretyn hengellisen työn tulee toteutua yhteistyössä seurakuntien kanssa ja sille asetetaan yhdessä tavoitteet strategiaryhmässä.

2 § (Johtokunnan tehtävänä on) toimia yhteistyössä seurakuntayhtymän seurakuntien ja muiden yhteisten tehtävien yksiköiden kanssa,

2 § (Johtokunnan tehtävänä on) varmistaa, että seurakuntien näkemykset tulevat huomioon otetuiksi toiminta- ja taloussuunnitelmaa sekä talousarviota laadittaessa,

5 § (Johtavan viranhaltijan tehtävänä on) asettaa yksikkönsä työlle tavoitteet yhteistyössä seurakuntien ja muiden yksikköjen kanssa.

12 § Yhteinen diakonia- ja sielunhoitotyö toimii tiiviissä yhteistyössä paikallisseurakuntien kanssa.

13 § Yhteinen kasvatustyö toimii tiiviissä yhteistyössä paikallisseurakuntien sekä muiden alueellisten oman alan toimijoiden kanssa.

Seurakuntaneuvosto katsoo kuitenkin, että nämä pykälät eivät ole tarpeeksi parantaneet tilannetta. Tämän vuoksi seurakuntaneuvosto näkee hyvänä ehdotetun esittelyoikeuden siirtämisen hengellisissä asioissa yhteisen kirkkoneuvoston puheenjohtajalle.

Tällä tavoin jonkin seurakunnan kirkkoherra on aina keskeisesti mukana linjaamassa ja suunnittelemassa niitä hengelliseen työhön liittyviä päätösasioita, jotka yhteiseen kirkkoneuvostoon käsiteltäviksi tulevat.

Jos ja kun valmistelutyöryhmän ehdotus monien rutiiniluontoisten henkilöstöasioiden siirtämisestä viranhaltijoille toteutuu, jää kyseisiä hengelliseen työhön liittyviä päätösasioita jäljelle enää vuosittain vain n. 10-15. Esittelyvastuun siirtäminen yhteisen kirkkoneuvoston puheenjohtajalle ei siis tarkoita erityisen suurta työmäärää hänelle. Varsinkin kun samalla häneltä on siirtymässä kiinteistöjohtajan, alueellisen keskusrekisterin johtajan ja henkilöstöpäällikön suora esimiehisyys pois.

Seurakuntaneuvosto näkee, että on erittäin tärkeää, että seurakuntien tarpeet ja yhteiset tehtävät sidotaan tehokkaalla tavalla yhteen. Tämän vuoksi ei ole missään nimessä järkevää palata ajassa taaksepäin esimerkiksi perustamalla yhteisten tehtävien johtajan virkaa. Taloudellisten kustannusten ja hallinnon moniportaistumisen lisäksi, se vahvistaisi siiloutumista, heikentäisi seurakuntien tarpeiden huomioimista ja haittaisi yhdessä tekemistä. Kyse olisi seurakuntien aseman heikentymisestä. Hyvässä kehityksessä otettaisiin askelia taakse päin.

Luottamushenkilöiden toive pöytäkunnan pienentämisestä näkyy työryhmän ehdotuksessa. Kirkkolain mukaan kirkkoherroilla on läsnäolo- ja puheoikeus yhteisen kirkkoneuvoston kokouksissa. Laki perustuu siihen, että kaikki seurakuntayhtymän asiat kuuluvat niille itsenäisille seurakunnille, jotka seurakuntayhtymän ovat perustaneet.

Valmisteluryhmän ehdotuksessa säilytetään yhteisten tehtävien johtavilla viranhaltijoilla valmisteluvastuu toimialansa asioihin yhteisessä kirkkoneuvostossa, ja jatkossakin heitä kutsutaan tarvittaessa mukaan kokouksiin. Myös operatiivisessa johtoryhmässä, tärkeässä uudessa valmisteluelimessä, kasvatustyön johtajan, diakonia- ja sielunhoitotyön johtajan ja alueellisen keskusrekisterin johtaja rooli olisi hyvin merkittävä. Kyseisten kolmen johtavan viranhaltijan läsnäolo-oikeus yhteisessä kirkkoneuvostossa on nykyisessäkin johtosäännössä rajattu vain omien pykälien käsittelyn ajaksi. Esittelyvastuun siirtäminen yhteisen kirkkoneuvoston puheenjohtajalle ei käytännön tasolla merkitsisi siis radikaalia muutosta. Se kuitenkin parantaisi seurakuntien tarpeiden huomiointia ja yhdessä tekemistä.

Strategiaryhmä

Seurakuntaneuvoston näkee hyvänä, että luottamushenkilöiden rooli vahvistuu. Puolet jäsenistä olisi jatkossa luottamushenkilöitä. Myös puheenjohtajuuden siirtyminen luottamushenkilölle on perusteltua. Strategiaryhmän tehtävät painottuisivat jatkossa strategian keskeisiin osa-alueisiin ja ryhmän muita tehtäviä karsittu. Tämä on hyvä ehdotus.

Hallintojohtajan viran lakkauttaminen

Viran lakkauttaminen ja tehtävien jakaminen on seurakuntaneuvoston mielestä perusteltua.

Asiantuntijaryhmät

Asiantuntijaryhmien rooli ja päätösvalta on ollut epäselvää, samoin niiden kirkkolaista löytyvä peruste. Ne voidaan korvata yhteisen kirkkoneuvoston asettamilla, sellaisilla toimikunnilla, jotka perustetaan tarpeen mukaan tiettyä tehtävää varten esim. ympäristö-, musiikki- ja kuvataidetoimikunta. Ne asiantuntijaryhmät, joilla on ollut hoidettavana tärkeitä tehtäviä, tulee muuttaa toimikunniksi.

Delegoinnit

Seurakuntaneuvosto näkee ehdotukset hyvinä. Hallinto kevenisi, kun johtaville viranhaltijoille ja lähiesihenkilöille siirtyisi yhteiseltä kirkkoneuvostolta rutiininomaisia henkilöstö- ja esimiestehtäviä Tämä mahdollistaisi yhteiselle kirkkoneuvostolle keskittymisen laajakantoisimpiin asioihin ja merkittävimpiin linjauksiin.

Johtokunnille on hyvä siirtää ehdotuksen mukaisesti strategisen suunnittelun tehtäviä.

Ei saa hakea muutosta oikaisuvaatimuksella.

Tiedoksi Yhteinen kirkkoneuvosto

Päätös Seppo Lehtinen teki esityksen, että asia palautetaan uuteen käsittelyyn. Ulla-Maija Vierimaa kannatti Seppo Lehtisen esitystä. Kari Mäenpää teki vastaehdotuksen, että seurakuntaneuvosto antaa esityksen mukaisen lausunnon. Tanja Raunio ja Simo Hangelin kannattivat Kari Mäenpään esitystä.
Koska asiasta annettiin kaksi vastakkaista esitystä, asiasta äänestettiin. Kari Mäenpään esitystä kannattavat äänestivät jaa-äänellä ja Seppo Lehtisen esitystä kannattavat äänestivät ei-äänellä. Ääntenlaskijoiksi valittiin pöytäkirjantarkastajat Tanja Raunio ja Pia Sjöberg. Äänestyksen tulos oli:
Jaa-ääniä 5
Ei-ääniä 8
Tyhjiä ääniä 2.

Päätettiin pitää asiasta uusi seurakuntaneuvoston kokous tiistaina 29.3.2022 klo 16.

§ 15 VAALILAUTAKUNNAN VALINTA

Kirkkohallituksen yleiskirjeessä 2/2022 todetaan vaalilautakunnan valinnasta seuraavaa:

*Vuoden 2022 seurakuntavaalien toimittamisesta seurakunnassa huolehtii vaalilautakunta. Vaalilautakunnan asettaa kirkkovaltuusto tai seurakuntaneuvosto. Vaalilautakunta tulee asettaa viimeistään 31.5.2022.*

*Ehdokas tai hänen puolisonsa, lapsensa, sisaruksensa tai vanhempansa ei voi olla vaalilautakunnan jäsenenä eikä varajäsenenä. Puolisolla tarkoitetaan aviopuolisoa sekä ehdokkaan kanssa avioliitonomaisissa olosuhteissa tai rekisteröidyssä parisuhteessa elävää henkilöä. Vaalilautakuntaan on hyvä valita enemmän jäseniä kuin laissa edellytetään sekä riittävästi varajäseniä. Tällöin esimerkiksi tilanteessa, jossa vaalilautakunnan jäsen menettää kelpoisuutensa tehtävään, vaalilautakunnan kokoonpano on edelleen lain mukainen tai hänen tilalleen vaalilautakuntaan voidaan nostaa aiemmin nimetty varajäsen.*

*Lisäksi kirkkovaltuusto tai seurakuntaneuvosto voi päättää, että seurakunta jaetaan äänestysalueisiin, jolloin vaalilautakunta jakautuu jaostoihin. Jaosto on päätösvaltainen kolmijäsenisenä. Tarvittavien jaostojen jäsenmäärä on syytä ottaa huomioon vaalilautakuntaa asetettaessa. Jaoston tehtävänä on huolehtia äänestyksen käytännön toteuttamisesta äänestysalueella.*

Kirkkovaltuusto tai seurakuntaneuvosto valitsee vaalilautakunnan jäsenet ja varajäsenet sekä nimeää puheenjohtajan (KL 23:19 ja KVJ 2:4). Vaalilautakunnan kokoonpanosta KL 23:19 todetaan seuraavaa:

*Seurakuntavaalien ja kirkkoherran välittömän vaalin toimittamista sekä 10 §:n 1 momentissa tarkoitettujen toimielinten muodostamista varten kirkkovaltuusto tai seurakuntaneuvosto asettaa vaalilautakunnan, johon kuuluu puheenjohtaja ja vähintään neljä muuta jäsentä sekä vähintään yhtä monta varajäsentä. Varajäsenet on asetettava siihen järjestykseen, jonka mukaan he tulevat jäsenten sijaan.*

Esitys Seurakuntaneuvosto valitsee seurakuntavaalien vaalilautakuntaan vähintään viisi jäsentä sekä varajäsenet siinä järjestyksessä, jonka mukaan he tulevat jäsenten sijaan.

 Lisäksi seurakuntaneuvosto nimeää vaalilautakunnan puheenjohtajan.

 Saa hakea muutosta oikaisuvaatimuksella.

Tiedoksi Keskusvaalitoimikunta

Päätös Vaalilautakuntaan valittiin puheenjohtajaksi Eero Kokkonen ja jäseniksi Satu Orvasto, Mikko Nieminen, Anna-Liisa Karpov, Timo Hanttu ja Jaakko Paakkanen. Sihteeriksi valittiin Katriina Kosola. Varajäsenet valitaan myöhemmin.

§ 16 ESITYS KANTTORI SILVIA KOSKEN PALKAN TARKISTAMISESTA

Mikaelinseurakunnassa on vuodesta 2010 alkaen ollut kolmen sijasta kaksi kanttorin virkaa. Seurakunta on tarpeen tullen käyttänyt palkkiotoimista kanttoria tehtävien hoitamisessa. Työpainetta on tullut kuorotoiminnan kehittämisen myötä sekä toimitusmäärän kasvamisen vuoksi juuri Silvia Kosken kohdalla. Hänen tehtävänkuvansa (liite1/§16/sn2/2022) on siinä merkityksessä vaativoitunut, että palkan tarkistamista seurakuntaneuvosto voi ehdottaa yhtymän palkkatyöryhmälle.

AKI-liiton edustaja Annukka Ruusula on asiantuntijan ominaisuudessa listannut seuraavat perusteet palkan tarkistamiseksi:

\*Lisävastuut: Poikkeuksellinen kuoro Aboa Gospel (kuoron kova taso, suuri koko (60 laulajaa) ja tyylilajit, jonka opettaminen ja johtaminen vaativat erityisosaamista, joka on täytynyt hankkia lisäkoulutuksilla. Kuoro on esiintynyt jo yhdellä maailman arvostetuimmalla konserttiareenalla New Yorkin Carnegie Hallissa, mikä kertoo sen tasosta ja harvinaislaatuisuudesta kirkon piirissä ylipäätään).

\*Lisäkoulutukset: Laulun A-tutkinto. Silvia vastaa seurakunnan korkeatasoisista solistisista laulutehtävistä niin jumalanpalveluksissa, konserteissa ja muissa tilaisuuksissa. Musiikkipedagogin tutkinto. Laulupedagogian erityisosaamisella on keskeinen rooli kuorotoiminnan laadun ja tason kehittämisessä

\*Kaksi kanttoria kolmen sijasta ja kolmannen viran tehtävät ovat tulleet kahdelle muulle.

Ruusulan kommentoi: ”Itse näen, että Silvian kohdalla olisi perusteita nostaa palkkaus jopa 602, mutta ainakin 601 ylärajoille.” Samalla yhden viran palkkauksella on hoidettu jo usean vuoden ajan 1,5 viran työmäärää. Vaativuusrasitukset nousseet merkittävästi.

Myös Silvian eritysosaaminen on huomioitava seikka. Kanttorikoulutus on viime vuosiin saakka ollut klassiseen musiikkiin painottunut. Klassisesta musiikista poikkeavaa erityisosaamista vaativat muun muassa gospel ja muu rytmimusiikki, moderni taidemusiikki, lastenmusiikki sekä gregoriaaninen musiikki. Yhä useampi kanttori erikoistuu myös musiikkikasvatukseen. Erikoisosaaminen näillä alueilla riippuu kanttorin omasta aktiivisuudesta ja hänen suorittamistaan täydennyskoulutuksista – ja tulee ottaa huomioon tehtävän vaativuuden arvioinnissa ja palkanasetannassa silloin kun näitä taitoja hyödynnetään seurakunnan toiminnassa.

Esitys Seurakuntaneuvosto esittää kanttori Silvia Kosken palkan (601/20) tarkastamista johtuen työmäärän lisääntymisestä kun kolmatta virkaa ei ole täytetty sekä tehtävän vaativoitumisesta ja erityisosaamisesta.

 Saa hakea muutosta oikaisuvaatimuksella.

Tiedoksi Palkkatyöryhmä

Päätös Seurakuntaneuvosto päätti esittää palkkatyöryhmälle kanttori Silvia Kosken palkanatarkastamista palkkaryhmään 601/80.

§ 17 SEURAKUNTANEUVOSTON MATKA

Seurakuntaneuvosto matkan ajankohdaksi tarkentui 8.-11.9. Hampuri. Tarjouspyyntö tehtiin matkatoimisto Vistamatkoille seuraavan liitteen mukaisesti (Liite1/§17/sn2/2022).

Esitys Seurakuntaneuvosto hyväksyy tarjouksen ja päättää avecien matkan hinnan.

Ei saa hakea muutosta oikaisuvaatimuksin.

Päätös Seurakuntaneuvosto hyväksyi Vistamatkojen tarjouksen ja päätti, että avecit maksavat puolet matkan hinnasta. Matkalle voivat lähteä myös varajäsenet, mikäli ryhmän varsinaiset jäsenet eivät ole lähdössä mukaan.

§ 18 TILINPÄÄTÖS 2021

Seurakuntien säästyneet määrärahat vuodelta 2021 ovat seuraavat:
Tuomiokirkkosrk 121 870 €
Mikaelinsrk 75 082 €
Martinsrk 167 591 €
Katariinansrk 178 272 €
Maarian srk 670 007 €
Åbo svenska förs 44 358 €
Henririkinsrk 106 689 €
Paattisten srk 50 368 €
Kaarinan srk 358 133 €
Piikkiön srk 107 604 €
Yhteensä 1 879 974 €

Mikaelinseurakunta käyttää toimintavuonna 2022 ko määrärahasäästön palkkamenoihin ja juhlavuoden pitämättä jääneisiin tilaisuuksiinoihin.

Esitys Merkitään tiedoksi.

Ei saa hakea muutosta oikaisuvaatimuksin.

Päätös Esityksen mukaan.

§ 19 TYÖNTEKIJÖIDEN VUOSILOMAT 2022

Seurakuntaneuvosto hyväksyy ja merkitsee tiedokseen seurakunnan työntekijöiden vuosilomat 2022. Suunnitelmat ovat liitteenä (liite1/§19/sn2/2022).

Esitys Seurakuntaneuvosto vahvistaa vuosilomat ja merkitsee ne tiedokseen.

Tiedoksi Työntekijät

 Ei saa hakea muutosta oikaisuvaatimuksin.

Päätös Esityksen mukaan.

§ 20 JESSICA ALAKÄRPÄN KOULUTUSANOMUS

Jessica Alakärppä on tehnyt seuraavan koulutusanomuksen:

*Tapahtuma: New Wine 13.-17.7.2022 Himos
Osallistumismaksu 90 €
Matkakustannukset 70 €
Majoituskustannukset 180 €
Yhteensä 340 €*

*New Wine-tapahtumassa järjestetään erityisesti lapsiperheitä koskevaa koulutusta, joka vie tässä ajassa eteenpäin ja tuo uusinta tietoa myös ulkomailta erityisesti Englannista. Osallistumispäivät (2-5) valitsen myöhemmin julkaistavan ohjelman mukaan ja osallistun päivinä, joissa tulee eniten hyödyllistä koulutusta omaan työhöni liittyen. Yllä laskelma kustannuksista, joihin haen koulutustukea*.

Esitys Seurakuntaneuvosto myöntää Jessica Alakärpälle oikeuden osallistua New Wine -tapahtumaan.

 Saa hakea muutosta oikaisuvaatimuksin.

Päätös Esityksen mukaan.

§ 21 SOSIAALISEN MEDIAN SÄÄNNÖT MIKAELINSEURAKUNNASSA

Tammikuun kokouksessa seurakuntaneuvosto kävi läpi kirkkoherran pohjaehdotuksen sosiaalisen median pelisäännöistä Mikaelinseurakunnassa. Kirkkoherra on käynyt ehdotuksen läpi yhdessä työntekijöiden kanssa.

Seurakuntaneuvoston on tarkoitus vahvistaa liitteenä (liite1/§21/sn2/2022) olevat pelisäännöt.

Esitys Seurakuntaneuvosto vahvistaa liitteen mukaiset sosiaalisen median pelisäännöt Mikaelinseurakunnassa.

Ei saa hakea muutosta oikaisuvaatimuksin.

Päätös Seurakuntaneuvosto vahvisti Mikaelinseurakunnan sosiaalisen median pelisäännöt.

§ 22 MUUT MAHDOLLISET ASIAT

- Seurakuntaneuvosto keskusteli kirkkotilan käytöstä samaa sukupuolta olevien parien vihkikäyttöön

- Mikaelinseurakunnan ystävyysseurakuntatyö Venäjällä jatkuu

- Ailo Uhinki toivoi, että Mikaelinkirkonmäen pysäköintikäytäntöä tarkennettaisiin

§ 23 ILMOITUSASIAT - Ei ilmoitusasioita

§ 24 MUUTOKSEN HAKU

 Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan.

§ 25 KOKOUKSEN PÄÄTTÄMINEN

 Puheenjohtaja päätti kokouksen klo 20.17.

Pöytäkirjan vakuudeksi:

Jouni Lehikoinen Katriina Kosola

puheenjohtaja sihteeri

Tanja Raunio Pia Sjöberg

pöytäkirjantarkastaja pöytäkirjantarkastaja